midwinter green ตั้งอยู่บนนเส้นนถนนธนะรัชต์ ทางไปเขาใหญ่ เมื่อก่อนเป็น smoked house ไปครั้งนี้อยากรู้ว่าเมนูและรสชาติอาหารจะแตกต่างจากเดิมมากมั้ย ซึ่งก่อนอาหารหลักมาเสิร์ฟจะมีตะกร้าขนมปังมาให้กินเล่นๆ เมนูที่สั่ง
-สลัดปลาแซลมอนรมควัน ตัวผักสดกรอบพอสมควร แซลมอนให้มาหลายชิ้น เสียดายตรงที่ตัวน้ำสลัดเป็นแบบครีมใส่มาเยอะเกินไป เวลากินมากๆแล้วเลี่ยน
-พาสต้าซอสมะเขือเทศและใบโหระพาอิตาเลี่ยน จานนี้มีความโดดเด่นที่ความหอมของเครื่องเทศ และความเปรี้ยวของซอสมะเขือเทศตัดความเลี่ยนของจานอื่นได้
-สปาเก็ตตี้ครีมซอสคาร์โบนาร่าเสิร์ฟพร้อมแฮมเห็ด คำแรกที่ชิมรู้สึกถึงความเข้มข้น ความหนักของรสชาติ กินมากๆเลี่ยนแบบจริงจัง
-พิซซ่าสูตรมิดวินเทอร์ มาในรูปของพิซซ่าพัพท์ แป้งมีความกรอบและแข็งอยู่ในตัว ไส้ค่อนข้างเยอะทั้งมะเขือเทศ พราม่าแฮม ชีส และร้อกเก็ต แต่ติที่ความเค็ม ความขม และแข็ง บางชิ้นก็อร่อยบางชิ้นก็เค็ม ขม แข็งไม่เท่ากันเลย
-ยำเห็ดญี่ปุ่นรวมมิตร จานนี้แซ่บมาก หมดก่อนเพื่อน ครบรส เผ็ด เปรี้ยว เค็ม หวาน

ข้อดี
-อาหารเยอะ
-บรรยากาศดี

ข้อเสีย
-มาตรฐานรสชาติในอาหารลดลง เช่นพิซซ่าแต่ละชิ้นรสชาติต่างกัน